Document ID: 31997R1244

ΚΑΝΟΝΙΣΜΟΣ (ΕΚ) αριθ. 1244/97 ΤΗΣ ΕΠΙΤΡΟΠΗΣ της 30ής Ιουνίου 1997 για την τροποποίηση του κανονισμού (ΕΚ) αριθ. 1486/95 για το άνοιγμα και τον τρόπο διαχείρισης δασμολογικών ποσοστώσεων στον τομέα του χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, καταρτισθέντος κατόπιν των διαπραγματεύσεων του άρθρου XXIV.6 της ΓΣΔΕ (1),
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (2), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (3), και ιδίως το άρθρο 22,
Εκτιμώντας:
ότι ο κανονισμός (ΕΚ) αριθ. 1486/95 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 2068/96 (5), άνοιξε ποσοστώσεις για μια συγκεκριμένη περίοδο 7 ότι, στο πλαίσιο του Παγκόσμιου Οργανισμού Εμπορίου, η Επιτροπή δεσμεύθηκε να αυξήσει τις δασμολογικές ποσοστώσεις για ορισμένα προϊόντα στον τομέα του χοιρείου κρέατος 7 ότι είναι επομένως αναγκαίο, αφενός, να ορισθούν οι νέες ποσότητες που υπόκεινται στο καθεστώς εισαγωγής και, αφετέρου, να κατανεμηθούν σε μια περίοδο που εκτείνεται από την 1η Ιουλίου 1997 έως τις 30 Ιουνίου 1998 οι ποσότητες που προβλέπονται στο παράρτημα του παρόντος κανονισμού 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1486/95 τροποποιείται ως εξής:
1. Στο άρθρο 1 πρώτο εδάφιο, η φράση «Για την περίοδο από 1ης Ιουλίου 1996 έως 30 Ιουνίου 1997», αντικαθίσταται από τη φράση «Για την περίοδο από 1ης Ιουλίου 1997 έως 30 Ιουνίου 1998».
2. Το παράρτημα Ι αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιουλίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουνίου 1997.

Labels: 3
15
17